हर क्षेत्र में हो रहा है विकास : जौनापुरिया
बुधवारकी दोपहर राजकीय सामुदायिक चिकित्सालय में नवनिर्मित धर्मशाला का सांसद सुखवीरसिंह जौनापुरिया, विधायक हीरालाल रैगर, जिला प्रमुख सत्यनारायण चौधरी, पालिकाध्यक्ष राजकुमारी शर्मा ने फीता काटकर लोकार्पण किया। इस अवसर पर आयोजित समारोह में सांसद जौनापुरिया ने कहा कि प्रदेश में मुख्यमंत्री वसुंधराराजे की विकासोन्मुखी सोच के चलते विकास हो रहा है। प्रदेश का हर क्षेत्र में विकास किया जा रहा है। इसी के चलते प्रदेश के अस्पतालों में भर्ती मरीजों के परिजनों को रहने की सुविधा उपलब्ध करवाने के लिए धर्मशालाओं का निर्माण करवाया जा रहा है।
अस्पताल में धर्मशाला का निर्माण हो जाने से मरीजों के परिजनों को सुविधा होगी साथ ही आर्थिक लाभ भी होगा। उन्होंने कहा कि टोंक में रेल की सुविधा उपलब्ध करवाने के लिए सर्वे का कार्य पूरा हो चुका है और शीघ्र ही लाईन डालने का कार्य शुरू होने वाला है। उन्होंने बताया कि विद्युत व्यवस्था सुदृढ़ बनाने के लिए जिले में 108 करोड़ की राशि स्वीकृत हुई है। जिससे पूरे जिले में विद्युत संबंधी सामानों की कमी पूरी हो जाएगी तथा निर्बाध रूप से विद्युत सप्लाई मिल सकेगी। कार्यक्रम की अध्यक्षता विधायक हीरालाल रैगर ने कहा कि सरकार ने जनहित की अनेक योजनाएं शुरू की हैंं। भामाशाह योजना को लागू कर महिलाओं को सशक्त बनाया गया है वहीं देश के प्रधानमंत्री नरेन्द्र मोदी ने स्वच्छ भारत अभियान चलाकर स्वच्छता की क्रांति की अलख जगाई है।
उन्होंने कहा कि राज्य सरकार द्वारा हाल ही में लागू की गई भामाशाह स्वास्थ्य बीमा योजना से गरीब मरीजों को निशुल्क इलाज मिलेगा। उन्होंने बताया कि मरीज का तीन लाख तक की राशि तक का इलाज निशुल्क हो सकेगा। विशिष्ट अतिथि जिला प्रमुख सत्यनारायण चौधरी ने कहा कि सरकार की मंशा है कि दूर-दराज के ग्रामीण क्षेत्र के लोगों को फ्लोराइड से मुक्ति दिलाई जाए इसके लिए बीसलपुर परियोजना से गांवों को जोड़ा जा रहा है।
शीघ्र ही सभी को शुद्ध पेयजल उपलब्ध होगा। पालिकाध्यक्ष राजकुमारी शर्मा ने भी सरकार की योजनाओं पर प्रकाश डाला। समारोह में चिकित्सा प्रभारी डॉ. बालिस्टरसिंह ने बताया कि अस्पताल में 37 लाख की लागत से धर्मशाला का निर्माण करवाया गया है। उन्होंने जनप्रतिनिधियों को अवगत करवाते हुए बताया कि अस्पताल में स्वीकृत चिकित्सक के पद रिक्त चल रहे है जिन पर नियुक्ति करवाई जानी चाहिए जिससे मरीजों को लाभ मिल सके।
डॉ. परमार ने मांग करते हुए कहा कि निवाई शहर एनएच 12 पर स्थित है। क्षेत्र में आए दिन सड़क दुर्घटनाएं होती रहती हैं इसलिए ट्रोमा अस्पताल बनाया जाना चाहिए। समारोह के दौरान अतिथियों ने 61 प्रतिभाशाली छात्र-छात्राओं को सरकार की ओर से उपलब्ध करवाए गए लेपटॉप वितरित किए गए। इस दौरान भाजपा शहर अध्यक्ष रामअवतार घाटी, जिला परिषद सदस्य नरेश बंसल, मुख्य चिकित्सा एवं स्वास्थ्य अधिकारी सुभाष खोलिया, चिकित्सालय प्रभारी डॉ. बालिस्टरसिंह, ब्लाक सीएमएचओ लालाराम मीणा, डॉ. पी.एन. बैरवा, डॉ. ओमनारायण मीणा, डॉ. के.के.विजय, प्रधानाचार्या कौशल्या शर्मा, व्याख्याता हनुमान पारीक, व्याख्याता गिर्राज गुर्जर, रामेश्वर चौधरी, पार्षद रमेश सोनी, मनोज पाटनी, कमलेश पारीक सहित शहर के गणमान्य लोग छात्र-छात्राएं मौजूद थे।
निवाई . राजकीयचिकित्सालय में आयोजित समारोह में छात्रा को लेपटॉप देते अतिथि
hin_Deva hin_Deva hin_Deva hin_Deva hin_Deva awa_Deva hin_Deva